  Анжелика Тихонова корреспондент Дэбес политехникумысь дышетскисьёс но дышетӥсьёс Москваын пиналъёслэн но егитъёслэн творчествозыя но дышетӥсьёслэн инновациоссыя «Кубок Росси по художественному творчеству – Ассамблея искусств» XX калыккуспо фестивальын 19 медальёс утӥзы. Со сярысь ивортодэтъя «Удмуртия» агентстволэн корреспондентэзлы политехникумысь дышетӥсь Алексей Ившин вераз. Фестивале Дэбесысь 19 ужъёсты келязы: куиньзэ дышетӥсьёслэсь, одӥгзэ али студентлэсь но мукетъёссэ берло аръёсы дышетсконзэс йылпумъямъёслэсь. Ми келям удмурт йӧскалык лулчеберетлы сӥзем ужъёсмес. Соос пӧлын кык удмурт дӥсьёс: одӥгез выльдэм, мукетыз – эрико амалэн лэсьтэм. Келям кӧня ке ӵушконъёс – куэм, пужыятэм. Вандылэм пужыё шкатулка. <…> Озьы ик милям Дэбесысь синпель интымылы – Байгурезьлы – сӥзем лянэсъёс Алексей Ившин, Дэбес политехникумысь дышетӥсьСо сяна, конкурсэ вашкала удмурт улон-вылонлы сӥзем суредъёссылэсь, натюрмортъёссылэсь туспуктэмъёссэс лэзизы. Москваын ужъёссэс Дэбес политехникумысь дышетӥсь Елена Белослудцева утиз. Елена Николаевна вераз, туж кельышлы вал шуыса, ми ужрадлэн усьтонэз луим шуыса кылъёсты кылыны. Соос (радъясьёс – ред.) понна возьмамтэ шорысь луэм, туж тунсыко потэм, кытын со сыӵе инты Дэбес, малы со сярысь азьло ӧз тодылэ Алексей Ившин, Дэбес политехникумысь дышетӥсь Фестивале келям 19 ужъёс пӧлысь 19-эз ик медальёсын бертӥзы Ужрадын 300 медальёс люкылэмын вал. Соос пӧлысь 19-сэ малпамтэ шорысь милемлы сётӥзы. Мон малпамъя, со туж умой <…>. Соос пӧртэмесь: зарни но, азвесь но, бронза но Алексей Ившин, Дэбес политехникумысь дышетӥсьМоскваысь адӟытонъёсы кема аръёс ӵоже ӧз ни пыриськылэ вал, соин ик таӵе вормонъёссы малпамтэ шорысь луизы. Ми, сяме пыремъя ини, шундыӝужанпал бадӟым адӟытонэ пыриськиськом. Дырын-дырын Уралэ, Сибире, Дальний Востоке, Улан-Удэе ветлӥськом. Удмуртилэсь искусствозэ калыккуспо аренаын но, монголъёслы, китаецъёслы, возьматӥськом Алексей Ившин, Дэбес политехникумысь дышетӥсьНош Москваысь адӟытонъёсы, дышетӥсьлэн кылъёсызъя, берпуметӥзэ 1980-тӥ аръёс кутсконын гинэ пыриськизы вал.  Тодэ вайытом, азьвылгес Глазкарысь дышетскись калык лулчеберетъя огъяросси фестивальын чеберлыко киуж ӧръя вормиз. Тегъёс: Лулчеберет Дэбес Москва Удмуртия фестиваль адӟытон киуж  